Ingen vil være han humørløse typen som moralistdirrende løfter pekefingeren og klager når alle har det moro for en god sak. Men her skal jeg ta en for laget:
På mandag sto 10.000 mennesker utenfor Stavanger Konserthus på gratiskonserten Vinterlyd, i regi av P4 og Kreftforeningen. Målet er å samle inn penger til Kreftforeningens arbeid, noe både jeg og min 11-åring bidro til. Hun fikk en femtilapp og beskjed om at den skulle på bøssa, ikke i popcorn-kiosken.
«Dette går til en god sak», var beskjeden.
Så startet en pussig blanding av varme og nære videoer om en fæl sykdom, og stort sett intetsigende musikk, ispedd en solid dose drikke- og knullesanger. En pussig miks av omsorg og fornærmelser. Da snakker jeg ikke om de musikalske fornærmelsene som kommer i en endeløs gulvsoping av tropical house og fest-rapping fra Bærum og Manglerud.
Ørene blør, men det er ikke poenget. Jeg snakker om det disse artistene – og indirekte Kreftforeningen – får ungene til å synge mens vi stappet femtilapper på bøssene.
Jeg vil ha pengene tilbake, og her er forklaringen.
Ungene sang, av full hals, om Roger som går på trygd og drikker.